Filem The Irishman Akan Berdurasi 3.5 Jam
Pengarah Martin Scorsese pernah menjanjikan filem The Irishman akan menjadi filem gangster yang cukup epik, dan durasi tayangan filem tersebut telah membuktikannya. Menurut laman rasmi New York Film Festival, The Irishman akan berdurasi selama 3 jam 30 minit, dan menjadi filem kedua Scorsese yang memiliki durasi paling lama selepas filem dokumentari A Personal Journey Through American Movies yang berdurasi 3 jam 45 minit. A Personal Journey Through American Movies A Personal Journey Through American Movies The Irishman dibintangi Robert De Niro yang memainkan peranan sebagai Frank Sheeran, seorang ketua kesatuan buruh dan pembunuh upahan untuk keluarga jenayah Bufalino. Turut membintangi filem ini adalah Al Pacino sebagai Jimmy Hoffa, Joe Pesci, Harvey Keitel, Anna Paquin, Bobby Cannavale, dan Ray Romano Diadaptasikan dari buku I Heard You Paint Houses karya Charles Brandt, ia mengisahkan tentang perjalanan hidup Frank Sheeran, seorang veteran Perang Dunia Kedua dan pembunuhan upahan. Sebagai seorang yang sudah tua, dia mendedahkan kejadian yang berlaku semasa kariernya sebagai pembunuh upahan, terutamanya peranannya dalam dalam kes kehilangan ketua kesatuan pekerja, Jimmy Hoffa dan penglibatannya dengan keluarga jenayah Bufalino. Tayangan perdana filem ini akan berlangsung di Festival Filem New York pada 27 September ini dan akan ditayangkan dilaman penstriman video Netflix.